آمریکا یؤنئتیمی، یمن'دکی طرف‌لره، چاتیشمایی راضیلاشما یولو کسمک چاغیریب.
آمریکا خاریجی ایشلر ناظیرلیگی سؤزچوسو هیتر نوئرت، یمن‌دکی اینسانی بحرانا و داوام ائدن موناقیشه‌لره دایر یازی‌لی آچیقلاما وئریب.
نوئرت، یمن'ده خالقین باریش و یئنی‌دن تشکیلاتلانما یولو ایله یاخشیلاشماسی‌نین و آتشکسین واختی‌نین گلدیگینی بیلدیریب.
یمن حکومتی‌نین و حوثیلرین بیرلشمیش میللت‌لر (بمت) رهبرلیگی سوئدده کئچیریله‌جک گؤروشمه‌لرده قاتیلما قرارینی ممنونیتله قارشیلادیق‌لارینی قئید ائدن نوئرت، طرف‌لرین باریش دانیشیق‌لاری چرچیوه‌سینده وئردیک‌لری سؤزلری توتما‌لارینی ایسته‌دی.
نوئرت،
" طرفلار آرتیق دانیشیق‌لاری تاخیره سالماما‌لی و حلّ یولو آختارماق یولوندا بوتون یاخشی نیت‌لرله سیاحت و یا نقلیات شرط‌لرینده ایصرار ائتمه‌لی و لازیمی گذشت‌لری وئرمه‌لی‌دیر. آرتیق بیرباشا گؤروشمه'نین و قارشی‌لیق‌لی اعتماد یاراتماغین واختی گلدی. سودیه اربیستانی رهبرلیگی آلتین‌داکی کوالیسیا گوج‌لری، یمن اوردوسو و حوثیلئردئن عبارت اولان، ساواشان بوتون طرف‌لری، دوشمنچی‌لیک‌لرینی سونا چاتدیرما مسئولیت‌لرینه صادق قالماغا، آتشکس پروسه'سینده نیظامی مؤوقع‌لری گوجلندیرممه‌یه، مین دؤشه'ممه‌سی و چاتیشمانی آرتیرا‌جاق آددیم‌لار آتماماسی دعوت ائدیریک." دئدی.
سؤزچو نوئرت همچینین، ایستراتژی اهمیته مالیک اولان و اؤلکه‌دکی اینسانی بحرانی تکان وئرن حدیده لیمانی‌نین، یمن خالقینا اینسانی یاردیم چات‌دیرماق اوچون طرف‌سیز بیر پارتی'یه تحویل وئریلمه‌سی لازیم اولدوغونو ایفاده ائتدی.
یمن'ده قانونی ایداره ائتمه چئوریلیش ائدن حوثیلر، سپتامبر 2014دن بو یانا پایتخت صنعا، حدیده لیمانی و بعضی بؤلگه‌لرین نظارتینی الینده ساخلاییر.
سعودی عربیستانی رهبرلیگی آلتین‌داکی کوالیسیون گوجلری ایسه مارس 2015دن بری یمن حکومتینه دستک وئریر.
حوثیلرین (شیعه انصارالله حرکتی) بوتون تلاش‌لارا باخمایا‌راق قاتیلیمی‌نین تامین اولونمادیغی سوئیس‌ین ژنوه شهرینده 6 سپتامبردا باشلایان یمن موضوعسوندا مشورت توپلانتی‌لاری اوغورسوزلوقلا نتیجه'لنمیشدی.
بمت یمن اؤزل نماینده‌سی مارتین گریفیتس، بمت-نین ژنو اوفیسینده کئچیردیگی مطبوعات کونفرانسیندا حوثیلری ژنوه‌ گتیره بیلمک اوچون بوتون واریانت‌لاری، آلترناتیو‌لری و تلاشی گؤستردیک‌لرینی ایفاده ائتمیشدی.
